ADVANC ซึม! กำไร Q2 ลด 24.81% หลังต้นทุนการเงินเพิ่ม จ่อปันผล 3.51 บ.
ADVANC ซึม! กำไร Q2/60 ลด 24.81% มาที่ 7.22 พันล้านบาท จากปีก่อนมีกำไร 9.60 พันล้านบาท หลังค่าเสื่อมราคาและค่าตัดจำหน่ายใบอนุญาตคลื่น 900 MHz-ต้นทุนการเงินเพิ่มขึ้น ขณะที่ 6 เดือนแรกกำไรลด 15.63% มาที่ 1.49 หมื่นล้านบาท จากปีก่อนมีกำไร 1.77 หมื่นล้านบาท เตรียมปันผล 3.51 บาท ขึ้น XD 7 ส.ค.60 กำหนดจ่าย 25 ส.ค.60
27 ก.ค. 2560

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรลดลงเป็นผลมาจากใบอนุญาตคลื่นความถี่ 900 เมกะเฮิรตซ์ และโครงข่าย 4G ที่อยู่ในช่วงลงทุน ส่งผลให้ค่าเสื่อมราคาและค่าตัดจำหน่าย รวมถึงต้นทุนทางการเงินเพิ่มขึ้น
นอกจากนี้บริษัทได้ประกาศจ่ายเงินปันผลจากงวดดำเนินการ 1 ม.ค.- 30 มิ.ย. 2560 เป็นเงินสดจำนวน 3.51 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 ส.ค.60 และกำหนดจ่ายเงินปันผลในวันที่ 25 ส.ค.60